Blaze7451/Wiki-th-20250601 huggingface dataset:
บิฮูหยิน

บิฮูหยิน (s=麋夫人) เป็นตัวละครในวรรณกรรมจีนอิงประวัติศาสตร์เรื่องสามก๊กที่มีตัวตนจริงในประวัติศาสตร์ยุคสามก๊ก ภรรยาคนที่สองของเล่าปี่ เป็นน้องสาวของบิต๊กและบิฮอง ขุนนางของโตเกี๋ยม ซึ่งต่อมาก็ได้รับใช้เล่าปี่หลังจากโตเกี๋ยมเสียชีวิตแล้ว

**ประวัติ**
ในศึกสะพานเตียงปันเกี้ยว กองทัพโจโฉได้กองคาราวานของเล่าปี่ที่กำลังอพยพไปเมืองกังเหลง ทำให้บิฮูหยิน และกำฮูหยิน ภรรยาคนแรกของเล่าปี่ต้องลงจากรถหนีไปปะปนกับฝูงชน โดยบิฮูหยินได้อุ้มทารกอาเต๊า บุตรชายของเล่าปี่ (ซึ่งต่อมาคือพระเจ้าเล่าเสี้ยน) พาหนีไปด้วย ต่อมาจูล่งได้พบกับกำฮูหยินและพานางกลับไปหาเล่าปี่ ส่วนบิฮูหยินถูกอาวุธของข้าศึกได้รับบาดเจ็บหนีไปหลบที่ข้างบ่อน้ำ จูล่งตามมาจนพบจึงได้เชิญนางขึ้นม้าเพื่อจะพาไปหาเล่าปี่ แต่บิฮูหยินเห็นว่านางบาดเจ็บจะเป็นตัวถ่วงให้จูล่ง จึงฝากอาเต๊าให้จูล่ง และกระโดดลงบ่อน้ำฆ่าตัวตาย จูล่งเห็นดังนั้นก็ร้องไห้อาลัยบิฮูหยินและกลบปากบ่อน้ำมิให้ทหารโจโฉพบศพ แล้วพาอาเต๊าฝ่าทัพของโจโฉไปหาเล่าปี่ได้สำเร็จ

**ดูเพิ่ม**
  บีฮูหยิน - ร.อ.ขุนสถิตวิทยาศาสตร์ : สามก๊กวิทยา- สามก๊ก- รายชื่อตัวละครในสามก๊ก- พระเจ้าเล่าปี่- พระเจ้าเล่าเสี้ยน- ศึกสะพานเตียงปันเกี้ยว- เตียงปัน
หมวดหมู่:บุคคลที่เกิดในคริสต์ศตวรรษที่ 2
บิฮูหยิน
บิฮูหยิน
ศุภโชค

ศุภโชค (Pachira aquatica) หรือ นุ่นน้ำ เป็นไม้ยืนต้นเขตร้อน มีถิ่นกำเนิดแถบทวีปอเมริกาใต้ กระจายพันธุ์ในบริเวณประเทศเม็กซิโก บราซิล หมู่เกาะฮาวาย นิยมนำมาถักเป็นไม้แคระกระถาง และมีความเชื่อว่าเป็นไม้มงคล ภาษาจีนเรียกว่า “เหยาเฉียนซู่” (p=Yáoqiánshù) แปลว่า เรียกเงินหรือเขย่าเงิน
ถ้าปลูกลงดินโตเต็มที่สูง 15–20 ฟุต ทรงพุ่มกว้าง 2–3 เมตร แตกกิ่งเป็นชั้น ๆ  เป็นไม้เนื้ออ่อนขึ้นได้ดีในเขตที่มีอากาศอบอุ่น ทนต่อสภาพแห้งแล้ง ขยายพันธุ์โดยตอนกิ่งปักชำ  มีระบบรากใหญ่ และลึกเหมาะสำหรับที่จะส่งเสริมปลูกเป็นพืชในเชิงอนุรักษ์ต้นน้ำ - ใบ เป็นใบติดกัน หนึ่งก้านใบจะมีใบ 5–7 ใบ ใบมีความเงาเป็นมัน สีเขียวเข้ม - ดอก ออกเป็นช่อลักษณะพู่สีขาว ยาว 5–8 เซนติเมตร มีกลิ่นหอมเวลากลางคืน ช่วงมีนาคมและสิงหาคมจะออกดอกติดผลมากที่สุดในรอบปี ส่วนเดือนอื่น ๆ ทยอยออก - ผล เป็นผลรวม เปลือกแข็ง คล้ายนุ่นแต่ผลสั้นและกลมกว่า ขนาดผลเส้นผ่าศูนย์กลาง 2–4 นิ้ว ยาว 6–8 นิ้ว ใน 1 ผลมี 12–15 เมล็ด เมื่อแก่จัดเปลือกจะดีดตัวเปิดออก และเมล็ดข้างในจะร่วงลงใต้ต้น เมล็ดกินดิบได้ รสชาติคล้ายถั่วลิสงผลผลิต เมื่อนำมาแปรรูป จำหน่ายได้ในราคาระหว่าง 300–600 บาท/กิโลกรัม โดย 1 กิโลกรัม มีเมล็ดประมาณ 300–380 เมล็ด

**ภาพ**

**อ้างอิง**

**แหล่งข้อมูลอื่น**
หมวดหมู่:วงศ์ชบา
หมวดหมู่:พืชที่รับประทานได้
ทาบู

ทาบู (TABOO) เป็นซิงเกิลที่ 41 ของคุมิ โคดะ  วางจำหน่ายในวันที่ 8 ตุลาคม  พ.ศ. 2551  โดยวางจำหน่ายถึงสองแบบ คือ แบบปกติ  และแบบแฟนคลับซีดี  เป็นเพลงที่แต่งร่วมกันระหว่างคุมิ โคดะ  และ HIRO อดีตมือกลองวง Raphael ที่เคยร่วมงานกันในเพลง "อะไม วะนะ" ในอัลบั้ม Kingdom มาแล้ว
ซิงเกิล TABOO เปิดตัวอันดับที่ 1 ออริกอนชาร์ตในสัปดาห์แรกด้วยยอดขาย 66,569 แผ่น  โดยเป็นซิงเกิลเปิดตัวในอันดับที่ 1 หลังจาก 1 ปีกับอีก 3 เดือน  โดยที่ซิงเกิลสุดท้ายที่เปิดตัวอันดับ 1 คือ FREAKY
มิวสิกวิดีโอเพลง TABOO มีฉากหลังอยู่ที่ไนท์คลับในเวลากลางคืน โดยคุมิ โคดะและเพื่อนชายในมิวสิกวิดีโอเข้าไปพบปะสังสรรค์กันกับกลุ่มเพื่อนในคลับนั้น และมิวสิกวิดีโอนี้มีเนื้อหาหลักเกี่ยวกับพฤติกรรมรักเพศเดียวกัน
เพลง TABOO เป็นเพลงประกอบโฆษณา music.jp  เป็นเพลงประกอบการถ่ายทอดสดกีฬามวยปล้ำหญิงชิงแชมมป์โลกปี 2008 ทางช่องนิปปอนทีวี  และนอกจากนี้ยังเป็นเพลงประกอบเกม "ไซไฮ โนะ ยุคุเอะ" บนเครื่องนินเทนโด ดีเอสอีกด้วย
ซิงเกิล TABOO ได้รับรางวัลพลาตินัมดิสก์จาก RIAJ เนื่องจากมียอดขายและยอดสั่งจองเกิน 250,000 แผ่น พร้อมกับซิงเกิล Promise / Star

**รายชื่อเพลง**

**แบบปกติ**
# TABOO
# Always
# TABOO -HOUSE NATION Sunset In Ibiza Remix-
# TABOO -Instrumental-
# Always -Instrumental-

**แบบแฟนคลับซีดี**
# TABOO
# TABOO -Instrumental-

**มิวสิกวิดีโอ**
# TABOO -MUSIC VIDEO-
# TABOO -MUSIC VIDEO- ANOTHER EDITION
# TABOO PHOTO SLIDE SHOW

**การแสดงสด**
 24 กันยายน พ.ศ. 2551 - CDTV - TABOO และ Butterfly- 26 กันยายน พ.ศ. 2551 - Music Fighter - TABOO- 29 กันยายน พ.ศ. 2551 - HEY! HEY! HEY! - TABOO- 2 ตุลาคม พ.ศ. 2551 - Music Japan - TABOO- 3 ตุลาคม พ.ศ. 2551 - Music Station - TABOO- 10 ตุลาคม พ.ศ. 2551 - Music Fighter - TABOO- 11 ตุลาคม พ.ศ. 2551 - Music Fair21 - TABOO- 12 ตุลาคม พ.ศ. 2551 - CDTV - TABOO- 16 ธันวาคม พ.ศ. 2551 - Best Artist 2008 - TABOO- 26 ธันวาคม พ.ศ. 2551 - Music Station Super Live - TABOO- 31 ธันวาคม พ.ศ. 2551 - 59th Kouhaku Uta Gassen - TABOO- 1 มกราคม พ.ศ. 2552 - CDTV Premier(e) Live  - TABOO และ ไอโนะอุตะ

**ชาร์ต**
ออริกอนชาร์ต (ในญี่ปุ่น)

**อ้างอิง**

**แหล่งข้อมูลอื่น**
  ข้อมูลซิงเกิล TABOO date=2008-11-03 -  ข้อมูลของออริกอน
หมวดหมู่:ซิงเกิลในปี พ.ศ. 2551
หมวดหมู่:เพลงญี่ปุ่น
หมวดหมู่:เพลงของคูมิ โคดะ
หมวดหมู่:ซิงเกิลอันดับที่ 1 ออริกอนชาร์ต
หีบเพลงชัก

หีบเพลงชักแบบลิ่มนิ้ว
หีบเพลงชัก หรือ แอกคอร์เดียน (accordion) เป็นเครื่องดนตรีชนิดหนึ่ง มีลักษณะอัดลมมีรูใช้นิ้วปิดเปิดให้เป็นเสียงเพลง บางชนิดมีลิ่มนิ้วให้เล่นง่ายขึ้น
หมวดหมู่:เครื่องลิ่มนิ้ว
หมวดหมู่:เครื่องลมไม้
แพทริก เดมป์ซีย์

แพทริก การ์เลน เดมป์ซีย์ (Patrick Galen Dempsey) เกิดเมื่อวันที่ 13 มกราคม ค.ศ. 1966 เป็นนักแสดงและนักแข่งรถชาวอเมริกัน เขาเคยได้รับการเสนอชื่อเข้าชิงรางวัลลูกโลกทองคำ และรางวัลสมาพันธ์นักแสดง ปี 2549 ในสาขาการแสดงยอดเยี่ยม และเขาได้รับการจัดอันดับเป็น ผู้ชายสุดเซ็กซี่ของนิตยสารพีเพิล 
เดมป์ซีย์เขาใช้เวลาว่างไปการการขี่รถ และเขาได้เข้าแข่งขันรายการแข่งขันรถยนต์ที่มีชื่อเสียง เช่น 24 ชั่วโมง เลอม็อง, 24 ชั่วโมง เดย์โทนา, Sports car racing และ Ensenada SCORE ก่อนการแข่งขัน 24 ชั่วโมง เลอม็อง เดมป์ซีย์ประกาศว่าเขาจะ "เดินออกไป" จากการแสดงเพื่อที่เขาจะสามารถอุทิศตนเพื่อกีฬามอเตอร์สปอร์ต

**ประวัติ**
แพทริก เดมป์ซีย์ เกิดที่เมือง ลูอิสตัน รัฐเมน สหรัฐอเมริกา เขาเริ่มแสดงละครเวทีครั้งแรก ในเรื่อง Torch Song Trilogy จากนั้นก็มีละครเวทีอีกหลายเรื่อง เช่น On Golden Pond และ The Subject Was Roses 
เขาเป็นที่รู้จักดีในภาพยนตร์เรื่อง Can’t Buy Me Love และ Lover เขายังได้แสดงร่วมกับนักแสดงระดับออสการ์อย่าง ฮิลลารี สแวงค์ ใน Freedom Writers ส่วนผลงานอื่นของเขาเช่น Sweet Home Alabama, Scream 3 และ Outbreak 
เขามีผลงานซีรีส์ดราม่าเกี่ยวกับการแพทย์ในช่องเอบีซี เรื่อง Grey’s Anatomy ส่วนผลงานในปี 2008 คือเรื่อง Made of Honour เขารับบทเป็นทอม ผู้ชายเจ้าชู้ที่มองข้ามความรักของเพื่อนหญิงที่อยู่เคียงข้างเขาตลอด


**อ้างอิง**

**แหล่งข้อมูลอื่น**
 แพทริก เดมป์ซีย์-  แพทริก เดมป์ซีย์ ที่ เอ็มมิส.คอม-  แพทริก เดมป์ซีย์ ที่ เลอม็อง-  แพทริค เดมป์ซีย์ หนุ่มเสน่ห์กั๊กใจให้เพื่อนเลิฟ
หมวดหมู่:บุคคลที่เกิดในปี พ.ศ. 2509
หมวดหมู่:นักแข่งรถชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:นักแสดงอเมริกัน
หมวดหมู่:นักแสดงภาพยนตร์ชายชาวอเมริกัน
หมวดหมู่:นักแสดงละครโทรทัศน์ชายชาวอเมริกัน
หมวดหมู่:ผู้อำนวยการสร้างภาพยนตร์ชาวอเมริกัน
หมวดหมู่:บุคคลจากรัฐเมน
หมวดหมู่:นักแสดงดิสนีย์
ไม้กวาด

Broomcorm ไม้กวาดรุ่นแรกที่ประดิษฐ์โดย ลิวาย ดิกเคนสัน
ไม้กวาด (Broom) คือสิ่งที่ใช้กวาด ทำด้วยดอกอ่อนของต้นเลาเป็นต้นมัดเป็นกำๆ

**ประวัติศาสตร์**
ย้อนไปราว 200 ปีก่อน ในรัฐแมสซาชูเซตส์ ประเทศสหรัฐอเมริกา มีเกษตรกรนายหนึ่งชื่อว่า ลิวาย ดิกเคนสัน ได้สังเกตภรรยาของเขาก้มเก็บเศษใบไม้ที่อยู่ภายในสวนมาหลายปี เขาเลยคิดจะประดิษฐ์เครื่องผ่อนแรงให้ภรรยา โดยเขานำฟางข้าวมามัดรวมกัน ผูกเชือกที่ปลายข้างหนึ่ง เพื่อให้ภรรยาของเขาได้กวาดใบไม้ โดยเขาเรียกไม้กวาดที่เขาสร้างว่า Broomcorm และได้นำออกมาจำนาย ต่อมาเขาได้พัฒนาไม้กวาดของเขาโดยเพิ่มด้ามจับ
ในปี ค.ศ. 1820 ในประเทศอังกฤษ กลุ่มนักพัฒนาที่มีชื่อว่า เชกเกอร์ (Shaker) ได้พัฒนาไม้กวาดกลายเป็นผลิตภัณฑ์ของตนเอง จนไม้กวาดได้เป็นที่นิยกในทุกบ้านเรือนในยุคสมัยหนึ่ง เมื่อกลุ่มเชกเกอร์ได้พัฒนาจากเดิมที่นำฟางข้าวมามักรวมกันกลายมาเป็นไม้กวาดแบบแบนหรือไม้กวาดดอกหญ้า จนได้รับความนิยมมากล้นหลาม
ด้วยความล้าหลังทางเทคโนโลยีอุตสาหกรรมในประเทศอังกฤษ ทำให้พนักงานในโรงงานหนึ่งคนสามารถผลิตไม้กวาดได้เพียง 24 อันต่อวัน แต่อุตสาหกรรมในประเทศสหรัฐอเมริกาได้มีการใช้เครื่องจักรผลิตไม้กวาด โดยอุตสาหกรรมที่ใหญ่ที่สุดในนั้นสามารถผลิตไม้กวาดได้ถึงวันละ 6,000 อัน ซึ่งมีการส่งออกไม้กวาดไปสู่ประเทศต่างๆ เช่น ประเทศแคนาดา และประเทศแถบอเมริกาใต้
หลังจากนั้นได้มีข้อตกลงการค้าเสรีอเมริกาเหนือ (North America Free Trade Agreement : NAFTA) ซึ่งทำให้อุตสาหกรรมในประเทศสหรัฐอเมริกาต้องมีคู่แข่งทางการตลาดจากประเทศเพื่อนบ้าน เช่น ประเทศเม็กซิโก ด้วยราคาต้นทุนที่ถูกจากค่าแรงงานหรือต้นทุนการผลิต ด้วยเหตุนี้จึงมีการแข่งขันกันอย่างดุเดือด จึงทำให้แพร่กระจ่ายมาถึงประเทศไทย และทุกๆประเทศ

**ชนิดของไม้กวาด**
 ไม้กวาดแบบแบน (ไม้กวาดดอกหญ้า) ใช้กวาดในพื้นเรียบเช่นพื้นปูนหรือพื้นปูกระเบื้อง
*ไม้กวาดก้านมะพร้าว ใช้กวาดในพื้นดินหรือพื้นที่ขรุขระมากๆ- ไม้กวาดที่ทำจากไม้ไผ่ (ไม้ตาด) ใช้กวาดในพื้นหญ้า- ไม้กวาดหยากไย่ ใช้กวาดบนผนังห้องหรือตามมุมตึก

**อ้างอิง**
หมวดหมู่:เครื่องมือทำความสะอาด
หมวดหมู่:ของใช้ในบ้าน
ซีนอนเฮกซะฟลูออโรแพลทิเนต

ซีนอนเฮกซะฟลูออโรแพลทิเนต เป็นชื่อของสารประกอบที่เกิดจากการรวมตัวกันของก๊าซซีนอนและแพลทินัมเฮกซะฟลูออไรด์ ในการทดลองเพื่อพิสูจน์ความสามารถในการทำปฏิกิริยาทางเคมีของแก๊สมีสกุล โดยนีล บาร์เลตต์จากมหาวิทยาลัยบริติชโคลัมเบียได้ให้สูตรของสารประกอบนี้ว่า "Xe+PtF6−" แม้ว่างานวิจัยในระยะเวลาต่อมาจะชี้ให้เห็นว่าสารประกอบที่ได้เป็นของผสมของสารประกอบหลายชนิด ไม่ใช่เป็นสารบริสุทธิ์

**การเตรียม**
สามารถเตรียมได้จากซีนอนและแพลทินัมเฮกซะฟลูออไรด์ (PtF6) ซึ่งละลายใน SF6 สารตั้งต้นจะผสมรวมกันที่ 77 เคลวิน และอุณหภูมิจะค่อย ๆ เพิ่มสูงขึ้นอย่างช้า ๆ

**โครงสร้าง**
ไอออน Xe+
โครงสร้างของสารประกอบนี้ไม่ได้เป็นอย่างที่บาร์เลตต์คาดไว้ เนื่องจากไอออนบวกที่บาร์เลตต์เสนอไว้คือ "Xe+" นั้นมีอิเล็กตรอนเดี่ยว ดังภาพด้านขวา จะเห็นว่าอิเล็กตรอนวงนอกสุดนั้นยังไม่ครบแปดตัว จึงสามารถเกิดพันธะกับอะตอมหนึ่งของฟลูออรีนเกิดเป็น XeF+ ดังนั้นบาร์เลตต์จึงสรุปว่าซีนอนได้เข้าทำปฏิกิริยาด้วย แต่ทว่าความเป็นธรรมชาติและความบริสุทธิ์ของผลิตภัณฑ์สีเหลืองมัสตาร์ดยังไม่เป็นที่แน่ชัด เนื่องจากงานวิจัยชิ้นถัดมาบ่งชี้ว่า สารผลิตภัณฑ์ที่บาร์เลตต์เตรียมได้นั้นอาจเป็นสารผสมระหว่าง  XeF+PtF5−, XeF+Pt2F11− และ Xe2F3+PtF6− ซึ่งสารประกอบเหล่านี้เป็นเกลือซึ่งมีไอออนบวกมีซีนอนเป็นองค์ประกอบ และมีแพลทินัมเป็นองค์ประกอบของไอออน

**ประวัติ**
เมื่อ ค.ศ. 1962 นีล บาร์เลตต์ค้นพบว่าสารผสมของแพลทินัมเฮกซะฟลูออไรด์กับก๊าซออกซิเจนเกิดปฏิกิริยากันได้ของแข็งสีแดง พบว่าของแข็งสีแดงที่ได้นั้นคือไดออกซิเจนิล เฮกซะฟลูออโรแพลทิเนต () และเขาก็ทราบว่าค่าพลังงานไอออไนเซชันของโมเลกุลออกซิเจนและอะตอมซีนอนมีค่าใกล้เคียงกัน เขาจึงขอให้เพื่อนร่วมงานนำซีนอนส่วนหนึ่งมาเพื่อทดสอบการทำปฏิกิริยา ซึ่งเขาพบว่าซีนอนก็ทำปฏิกิริยาจริง ๆ แม้ว่าสารผลิตภัณฑ์ที่ได้จะไม่บริสุทธิ์เท่าไรนัก แต่งานของเขาก็สามารถพิสูจน์ได้ว่าเราสามารถเตรียมสารประกอบจากแก๊สมีสกุลได้ การค้นพบของเขาเป็นตัวอย่างของการค้นพบสารประกอบของธาตุเหล่านี้ และได้มีการค้นพบสารประกอบประเภทฟลูออไรด์ของซีนอนในระยะเวลาต่อมา

**ดูเพิ่ม**
 สารประกอบของแก๊สมีสกุล

**อ้างอิง**
หมวดหมู่:สารประกอบโคออร์ดิเนชันของแพลทินัม
หมวดหมู่:สารประกอบซีนอน
หมวดหมู่:สารเชิงซ้อนฟลูออโร
อันดับมหาเศรษฐีโลกของฟอบส์ (พ.ศ. 2554)

อันดับมหาเศรษฐีโลกของฟอบส์ ตามการประเมินความมั่งคั่งและสินทรัพย์ซึ่งรวบรวมและจัดพิมพ์โดยนิตยสารฟอบส์ เมื่อวันที่ 10 มีนาคม พ.ศ. 2554

**ตารางอันดับ 10 มหาเศรษฐีโลก**

**แหล่งข้อมูลอื่น**
 Forbes: Billionaires in the News date=2010-07-22 

**อ้างอิง**
หมวดหมู่:รายชื่อบุคคลเรียงตามความมั่งคั่ง
อันดับมหาเศรษฐีโลก

อันดับมหาเศรษฐีโลก (The World's Billionaires) เป็นอันดับของมหาเศรษฐีทีร่ำรวยที่สุดในโลก มีการจัดอันดับเป็นประจำทุกปีโดยนิตยสารธุรกิจอเมริกันฟอบส์ตั้งแต่ปี ค.ศ. 1987 โดยประเมินความมั่งคั่งจากมูลค่าทรัพย์สินสุทธิวัดจากสินทรัพย์ที่ได้รับการจดทะเบียนหักลบด้วยหนี้สินในสกุลดอลลาร์สหรัฐ โดยไม่นับรวมพระมหากษัตริย์และพระราชวงศ์และผู้นำเผด็จการ
ในปี ค.ศ. 2018 มีผู้มีสินทรัพย์เกิน 1 พันล้านดอลลาร์ถึง 2,208 คน โดยเป็นมหาเศรษฐีใหม่จากสหรัฐอเมริกาและจีนถึง 259 คน ในจำนวนเศรษฐีทั้งหมดเป็นสตรี 256 คนและเป็นคนอายุต่ำกว่า 40 ปี 63 คน สินทรัพย์เฉลี่ยในปีนี้อยู่ที่ 4.1 พันล้านดอลลาร์ และหากนับรวมกันทั้งหมดจะสูงถึง 9.1 ล้านล้านดอลลาร์

**อันดับ 10 มหาเศรษฐีโลกในแต่ละปี**

**เครื่องหมาย**

**ค.ศ 2020**

**ค.ศ. 2019**

**ค.ศ. 2018**

**ค.ศ. 2017**

**ค.ศ. 2016**

**ค.ศ. 2015**

**พ.ศ. 2557**

**พ.ศ. 2556**

**พ.ศ. 2555**

**พ.ศ. 2554**

**พ.ศ. 2553**

**พ.ศ. 2552**

**พ.ศ. 2551**

**พ.ศ. 2550**

**พ.ศ. 2549**

**พ.ศ. 2548**

**พ.ศ. 2547**
ถือหุ้นเท่ากันในวอลมาร์ต

**พ.ศ. 2546**
ถือหุ้นเท่ากันในวอลมาร์ต

**พ.ศ. 2545**
ถือหุ้นเท่ากันในวอลมาร์ต

**พ.ศ. 2544**
ถือหุ้นเท่ากันในวอลมาร์ต แต่หากแซม วอลตันยังมีชีวิตอยู่จะเป็นบุคคลที่รวยที่สุดในโลก

**พ.ศ. 2543**

**ดูเพิ่ม**
 อันดับมหาเศรษฐินีโลก
*รายชื่อประเทศเรียงตามจำนวนมหาเศรษฐี

**อ้างอิง**
หมวดหมู่:รายนามบุคคลเรียงตามความมั่งคั่ง
อันดับความร่ำรวยของประมุขทั่วโลก ปี 2007

อันดับการถือครองทรัพย์สินทั้งทรัพย์สินส่วนตัว และทรัพย์สินประจำตำแหน่งในนามประมุขของประเทศได้แก่ตำแหน่งพระมหากษัตริย์ หรือประธานาธิบดี รวมทั้งมูลค่าทรัพย์สินรวมขององค์กรทางธุรกิจที่อยู่ในนามของประมุขเหล่านั้น ในปี ค.ศ. 2007

**แหล่งข้อมูลอื่น**
  Forbes List of the World's Richest Royalsfix-attempted=yes -  Forbes 400 billionaires-  "Cei mai bogaţi români valorează o cincime din PIB" ("The Wealthiest Romanians Are Worth a Fifth of  GDP") date=2007-10-18 , Evenimentul Zilei, November 3, 2006.-  Átrendeződött az első 10 hely a leggazdagabb magyarok listáján date=2008-08-04 
หมวดหมู่:รายชื่อบุคคลเรียงตามความมั่งคั่ง
แม่แบบ:เหตุการณ์ปัจจุบัน/2551 สิงหาคม 29

* เกิดการปะทะกันระหว่างผู้ชุมนุมกลุ่มพันธมิตรฯ ที่ชุมนุมอยู่ภายในทำเนียบรัฐบาลกับเจ้าหน้าที่ตำรวจที่พยายามเข้าไปสลายการชุมนุม เป็นเหตุให้มีผู้ได้รับบาดเจ็บก่อนเหตุการณ์จะคลี่คลายลงในช่วงบ่าย และเกิดการกระทบกระทั่งอีกครั้งในช่วงหัวค่ำที่หน้ากองบัญชาการตำรวจนครบาลเมื่อมีการใช้แกสน้ำตากับกลุ่มผู้ชุมนุม จนเป็นเหตุให้มีผู้ได้รับบาดเจ็บ 19 คน เป็นชาย 11 คน หญิง 7 คน และเด็ก 1 คน- พนักงานเดินรถไฟการรถไฟแห่งประเทศไทย พร้อมด้วยสหภาพท่าเรือ สหภาพการบินไทย สหภาพการไฟฟ้าฝ่ายผลิต สหภาพประปาและสหภาพขสมก. นัดหยุดงานเพื่อกดดันรัฐบาลลาออก ด้านพันธมิตรฯ ภูเก็ต สงขลา และกระบี่ ร่วมกันปิดและงดเที่ยวขึ้น-ลง สนามบินภูเก็ต สนามบินหาดใหญ่ และสนามบินกระบี่
}
รายพระนามและรายนามประมุขแห่งรัฐและรัฐบาลตามความมั่งคั่งสุทธิ

รายการด้านล่างนี้ คือ ประมุขแห่งรัฐและรัฐบาลตามความมั่งคั่งสุทธิ ในหน่วยดอลล่าร์สหรัฐ เพื่อความมุ่งหมายในการเปรียบเทียบ โดยอดีตประมุขแห่งรัฐและรัฐบาลแสดงรายการแยกต่างหากจากผู้ที่ดำรงตำแหน่งปัจจุบัน
เป็นการยากที่จะแยกแยะความมั่งคั่งส่วนพระองค์กับความมั่งคั่งส่วนพระมหากษัตริย์ (Crown wealth) ในพระมหากษัตริย์ที่ยังอยู่ในราชสมบัติในรายการด้านล่าง โดยเฉพาะอย่างยิ่งในประเทศที่ปกครองแบบสมบูรณาญาสิทธิราชซึ่งไม่จำเป็นหรือต้องคำนึงแยกแยะความมั่งคั่งทั้งสอง แต่การปกครองแบบราชาธิปไตยภายใต้รัฐธรรมนูญจำต้องมีการแยกแยะแหล่งเงินส่วนพระองค์ของพระมหากษัตริย์กับแหล่งเงินของรัฐของพระมหากษัตริย์ ซึ่งเป็นข้อกฎหมาย ฉะนั้น พระมหากษัตริย์หลายพระองค์ในรายการนี้จึงอาจมีตัวเลขฐานะการเงินที่ต่ำกว่าจริง เพราะไม่นับรวมความมั่งคั่งส่วนพระมหากษัตริย์

**ประมุขปัจจุบันแห่งรัฐหรือรัฐบาล**

**อ้างอิง**
หมวดหมู่:รายชื่อบุคคลเรียงตามความมั่งคั่ง
ปลาปักเป้าเอ็มบู

ปลาปักเป้าเอ็มบู หรือ ปลาปักเป้ายักษ์ (Tanganika puffer, Mbu puffer, Tetraodon mbu) ปลาน้ำจืดจำพวกปลาปักเป้าชนิดหนึ่ง อยู่ในวงศ์ปลาปักเป้าฟันสี่ซี่ (Tetraodontidae)

**ลักษณะ**
มีรูปร่างเหมือนกับปลาปักเป้าชนิดอื่น ๆ ในวงศ์นี้ทั่วไป แต่ลำตัวจะแบนยาวกว่า และมีขนาดลำตัวที่ใหญ่กว่ามาก ตาโต ครีบทั้งหมดมีขนาดใหญ่กว่าปลาปักเป้าชนิดอื่นโดยเฉพาะครีบหาง เมื่อยังเล็กมีจุดสีดำกระจายทั่วลำตัว พื้นลำตัวสีเขียว ท้องสีเหลืองเข้ม เมื่อโตขึ้นลายจุดสีดำนั้นจะขยายเป็นเส้นคล้ายตาข่ายครอบคลุมทั้งตัวช่วงบน

**ที่อยู่**
ขนาดเมื่อโตเต็มที่ยาวได้ประมาณ 2 ฟุต จัดเป็นปลาปักเป้าที่พบในน้ำจืดที่มีขนาดใหญ่ที่สุดในโลก 
พบในลุ่มแม่น้ำคองโก ในทวีปแอฟริกาตอนกลางและทะเลสาบแทนกันยีกา
มีอุปนิสัยที่ไม่ดุร้ายก้าวร้าวเมื่อเทียบกับปลาปักเป้าชนิดอื่น ๆ และด้วยความใหญ่ สีสันที่สวยงาม และนิสัยที่เรียบร้อยจึงนิยมเลี้ยงเป็นปลาตู้สวยงาม แต่ก็จัดเป็นปลาที่มีราคาแพง

**อ้างอิง**

**แหล่งข้อมูลอื่น**
  รูปและข้อมูลปลาปักเป้าเอ็มบู
หมวดหมู่:สกุลเตตราโอดอน
ปักเป้าเอ็มบู
ปักเป้าเอ็มบู
ปักเป้าเอ็มบู
ส้มตำ (แก้ความกำกวม)

ส้มตำ อาจหมายถึง- ส้มตำ อาหารไทยชนิดหนึ่ง- ส้มตำ เพลงพระราชนิพนธ์ในสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี- ส้มตำ ภาพยนตร์ไทย พ.ศ. 2551
กลุ่มเอฟเฟกต์

กลุ่มเอฟเฟกต์ต่างๆที่ประกอบไปด้วย: ทูเนอร์, คอมเพรสเซอร์, อ็อกเทฟ, วาห์-วาห์, โอเวอร์ไดรฟ์, ดิสทอร์ชัน, ฟัซซ์, อีควอไลเซอร์, และ เทรโมโล
กลุ่มเอฟเฟกต์ หรือ กล่องเอฟเฟกต์ (effects unit, effect box, pedal) เป็นอุปกรณ์อิเล็กทรอนิกส์ที่ดัดแปลงเสียงผ่านจากเครื่องดนตรีหรือแหล่งกำเนิดเสียงอื่น ๆ กลุ่มเอฟเฟกต์ที่ใช้บ่อยได้แก่ เสียงแตก (distortion/overdrive) มักใช้กับกีตาร์ไฟฟ้าในอิเล็กทริกบลูส์และดนตรีร็อก; เอฟเฟกต์ไดนามิก เช่น แป้นเพิ่นเสียงและคอมเพรสเซอร์ ที่มีผลต่อการควบคุมเสียง; เอฟเฟกต์ฟิลเตอร์ เช่น แป้นวาห์วาห์และอีควอไลเซอร์ ที่สามารถปรับเปลี่ยนช่วงความถี่เสียง; เอฟเฟกต์มอดูเลต เช่น คอรัส แฟลนเจอร์และเฟเซอร์; เอฟเฟกต์เปลี่ยนเสียงสูงเสียงต่ำ เช่น พีชชิฟต์เตอร์; เอฟเฟกต์เสียงตาม เช่น รีเวิร์บและดีเลย์ที่สร้างเสียงสะท้อน
นักดนตรีมักใช้กลุ่มเอฟเฟกต์ในระหว่างการแสดงสดหรือสตูดิโอ โดยทั่วไปใช้กับกีตาร์ไฟฟ้า คีย์บอร์ดหรือเบส ในขณะที่ส่วนใหญ่จะใช้มันกับเครื่องไฟฟ้าหรืออิเล็กทรอนิกส์ เอฟเฟกต์ก็ยังสามารถใช้กับเครื่องอะคูสติก กลองชุดและเสียงร้อง

**อ้างอิง**
หมวดหมู่:อุปกรณ์ดนตรี
ภาษากินตะ

ภาษากินตะ หรือ ภาษาเกินตะ มีผู้พูดตามแนวชายแดนระหว่างรัฐเกอดะฮ์กับรัฐเปรัก แนวชายแดนไทย และบางส่วนในบริเวณทางใต้ของจังหวัดยะลา คาดว่ามีผู้พูดภาษานี้ในประเทศไทยแต่ไม่ทราบจำนวน จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขาอัซลี สาขาย่อยอัซลีเหนือ

**อ้างอิง**

**แหล่งข้อมูลอื่น**
  RWAAI (Repository and Workspace for Austroasiatic Intangible Heritage)-  Kintaq in RWAAI Digital Archive- Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
กินตะ
กินตะ
ไวลด์ไลฟ์พาร์ก 2

ไวล์ดไลฟ์ ปาร์ค 2 หรือ สวนสัตว์ป่า เป็นเกมส์บริหารการสร้างสวนสัตว์พัฒนาโดย Deep Silver ออกวางจำหน่ายในปี ค.ศ. 2006 ในประเทศอังกฤษ กับ ประเทศเยอรมนี และ ตุลาคม พ.ศ. 2549 ในประเทศสหรัฐอเมริกา มีภาคเสริม 2 อันได้แก่ Crazy Zoo และ Marine World

**สัตว์**
Nile Crocodile	
*Galapagos Tortoise
*Komodo Dragon
*Marine iguana
*White Shark
*กระเบนราหู
*Anglerfish
*Giant squid
*ปลาหมึก
*นกกระจอกเทศ
*King Penguin
*Flamingo
*Pelican
*สิงโต
*เสือโคร่ง
*เสือจากัวร์
*เสือดาว
*Puma
*Cheetah
*หมีขั้วโลก
*Grizzly Bear
*Raccoon
*แพนด้ายักษ์
*ลิงชิมแพนซี
*ลิงอุรังอุตัง
*Gorilla
*Basilosaurus
*Entelodont
*Gastornis
*ช้างแมมมอธ
*Smilodon
*ปลาโลมา
*Orca
*Sea Lion
*Walrus
*ช้าง
*ม้าลาย
*Shetland pony
*แรดดำ
*Dromedary
*Pot-bellied pig
*ฮิปโปโปเตมัส
*Moose
*ยีราฟ
*Okapi
*Arabian Oryx
*แพะ
*Bongo
*Mountain Goat
*Hammerhead Shark
*กระต่าย
*Arctic Hare
*กระต่าย
*Wild Turkey
*จิงโจ้แดง
*Emu
*Aardvark
*African Spurred Tortoise
*Celebes Ape
*Grey Crowned Crane
*Ocelot
*Cane toad
*White Stork
*Postosuchus
*Indricotherium

**ภาคเสริม**
 Crazy Zoo- Marine World

**แหล่งข้อมูลอื่น**
  เว็บไซต์ทางการ-  Wildlife Park 2 Forum date=2008-08-22 
หมวดหมู่:วิดีโอเกม
มัตเตโอ มาร์ตีโน

มัตเตโอ มาร์ตีโน (Matteo Martino) นักวอลเลย์บอลชายชาวอิตาลี เกิดวันที่ 28 มกราคม ค.ศ. 1987 ปัจจุบันเล่นให้กับสโมสร มงเปอลีเย ยูซี

**สโมสร**

**รางวัลที่ได้รับ**

**รายบุคคล**
 วอลเลย์บอลเยาวชนชายชิงแชมป์โลก 2007 "ทำคะแนนสูงสุด"- วอลเลย์บอลเยาวชนชายชิงแชมป์โลก 2007 "ตบยอดเยี่ยม"- วอลเลย์บอลเยาวชนชายชิงแชมป์โลก 2007 "รับลูกเสิร์ฟยอดเยี่ยม"

**อ้างอิง**

**แหล่งข้อมูลอื่น**
  Profile date=2010-01-30  at sports-reference.com
หมวดหมู่:นักวอลเลย์บอลชายชาวอิตาลี
หมวดหมู่:บุคคลจากแคว้นปีเยมอนเต
หมวดหมู่:นักวอลเลย์บอลในโอลิมปิกฤดูร้อน 2008
กีฬายกน้ำหนักในโอลิมปิกฤดูร้อน 2008

กีฬายกน้ำหนัก ถูกจัดขึ้นระหว่างการแข่งขัน โอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน ระหว่างวันที่ 9 สิงหาคม ถึง 19 สิงหาคม พ.ศ. 2551 สถานที่จัดการแข่งขันคือยิมเนเซี่ยมในมหาวิทยาลัยเป่ยหาง

**รุ่น**
ยกน้ำหนักในครั้งนี้ แบ่งเป็น 15 รุ่น 15 เหรียญทอง ประกอบไปด้วย

**ประเทศที่เข้าร่วมการแข่งขัน**

**เหรียญรางวัล**

**ตารางเหรียญ**

**ชาย**

**หญิง**

**ดูเพิ่ม**
 กีฬายกน้ำหนักในโอลิมปิก

**อ้างอิง**
  International Weightlifting Federation-  Competition Schedule date=2011-05-27 
ยกน้ำหนัก
หมวดหมู่:กีฬายกน้ำหนักในโอลิมปิกฤดูร้อน
กีฬายกน้ำหนักในโอลิมปิกฤดูร้อน 2008 - รุ่น 56 กิโลกรัม ชาย

กีฬายกน้ำหนักรุ่น 56 กก. ชาย เป็นรุ่นที่น้ำหนักตัวน้อยที่สุดของกีฬายกน้ำหนักประเภทชายในโอลิมปิกฤดูร้อน 2008 โดยจะต้องทำน้ำหนักตัวไม่เกิน 56 กิโลกรัม แข่งขันไปเมื่อวันที่ 10 สิงหาคมพ.ศ. 2551 โดยแบ่งเป็น 2 กลุ่มตามหมายเลขของผู้แข่งขัน กลุ่ม B ทำการแข่งขันเวลา 10.00 น. และกลุ่ม A ทำการแข่งขันเวลา 19.00 น. และเป็นยกน้ำหนักรุ่นที่ 3 ที่ทำการแข่งขัน
ผู้ยกแต่ละคน จะต้องยกทั้งท่า snatch และ clean and jerk แล้วนำน้ำหนักมารวมกันเพื่อหาผู้ชนะ แต่ละท่าผู้ยกจะยกได้ 3 ครั้งแล้วนำคะแนนที่ดีที่สุดในแต่ละท่ามารวมกัน

**เวลาการแข่งขัน**
ตามเวลามาตรฐานจีน (UTC+8) 

**เหรียญรางวัล**

**สถิติ**

**นักกีฬาที่เข้าร่วมการแข่งขัน**

**ผลการแข่งขัน**
หมวดหมู่:กีฬายกน้ำหนักในโอลิมปิกฤดูร้อน
กลยุทธ์ล้อมเวยช่วยจ้าว

กลยุทธ์ล้อมเวยช่วยจ้าว หรือ เหวยเว่ยจิ้วจ้าว (Besiege Wèi to rescue Zhào; p=Wéi Wèi jiù Zhào) เป็นหนึ่งในตำราพิชัยสงครามซุนหวู กลยุทธ์ที่ 2 ใน 36 กลยุทธ์ โดยในสมัยจีนโบราณรัฐเว่ย รัฐจ้าว และรัฐฉี ทั้ง 3 รัฐมีความขัดแย้งกัน เว่ยอ๋องสั่งแม่ทัพผังเจวียนตีรัฐจ้าว จ้าวอ๋องขอความช่วยเหลือจากรัฐฉี ฉีอ๋องจัดประชุมทัพเพื่อไปช่วยรัฐฉีให้เทียนจี้เป็นแม่ทัพซุนปีนเป็นเสนาธิการ เทียนจี้ให้ยกทัพไปช่วยรัฐฉีแต่ซุนปีนแก้ไขให้ทำอุบายเข้าตีรัฐเว่ย เว่ยอ๋องสั่งแม่ทัพกลับมารักษาเมือง สงครามยุติโดยไม่เสียทหารรัฐฉี
ในการทำศึกสงคราม การบุกเข้าโจมตีศัตรูจะบุกเข้าทางด้านหน้า ซึ่งเป็นเพียงกลอุบายหลอกล่อให้ศัตรูหลงทิศและนำกำลังบุกเข้าโจมตีทางด้านหลัง การแสร้งบุกโจมตีทางด้านตะวันออกแต่จริงแล้วบุกเข้าโจมตีทางด้านตะวันตก การทำให้ศัตรูคาดเดาแผนการรบไม่ถูก ทำให้เกิดความสับสนในการวางกำลังป้องกันฐานทัพ พึงหักเอาในขณะที่ศัตรูเป็นฝ่ายที่ไม่ได้เตรียมความพร้อม เข้าจู่โจมในยามที่ศัตรูไม่ได้คาดคิด ตำราพิชัยสงครามกล่าวไว้ว่า "เมื่อเห็นจุดอ่อนเปราะของศัตรู เราต้องใช้กลยุทธ์พิสดารโจมตี" ตัวอย่างการนำเอากลยุทธ์ล้อมเวยช่วยจ้าวไปใช้ได้แก่จูกัดเหลียงที่หลอกให้โจโฉนำทัพไปรบกับซุนกวน และบุกเข้ายึดฮันต๋งจากโจโฉได้สำเร็จ

**ตัวอย่างกลยุทธ์**
เมื่อคราวที่โจโฉยกทัพไปตีฮันต๋งได้สำเร็จ กิตติศัพท์ความเก่งกาจสามารถของโจโฉก็เลื่องลือกระฉ่อนมาถึงเสฉวน ในขณะนั้นเล่าปี่พึ่งจะเข้ายึดครองเสฉวนได้ไม่นาน ราษฏรภายใต้การปกครองพากันหวาดกลัวโจโฉ เกรงจะต้องเสียเสฉวนให้แก่โจโฉสืบต่อไป บ้านเมืองยังไม่ปกติและมีความเข้มแข็ง เล่าปี่จึงปรึกษากับจูกัดเหลียงเพื่อหาทางแก้ไขความหวาดกลัวของราษฏร จูกัดเหลียงจึงวางกลอุบายไม่ให้โจโฉยกทัพมาตีเสฉวนและอธิบายให้เล่าปี่เข้าใจว่า "โจโฉนั้นยังกริ่งเกรงซุนกวนอยู่ จึงให้แฮหัวตุ้นกับเตียวเลี้ยวอยู่รักษาหับป๋า เมื่อโจโฉยกมาตีฮันต๋งก็เอาแฮหัวตุ้นมาด้วย ขอให้แต่งผู้มีสติปัญญาไปว่ากล่าวแก่ซุนกวนว่า ท่านจะให้กังแฮ เตียงสา ฮุยเอี๋ยง แล้วยุยงให้ซุนกวนยกมาตีหับป๋า โจโฉรู้ก็จะเป็นกังวลเลิกทัพกลับไป"
เล่าปี่จึงมอบหมายให้อีเจี้ยไปเป็นทูตชี้แจงข้อเสนอต่อซุนกวน ซึ่งซุนกวนเห็นดีงามด้วยกับข้อเสนอของเล่าปี่ จึงนำทัพยกไปตีหับป๋า โจโฉเมื่อทราบเรื่องการบุกหับป๋าก็ตกใจรีบเลิกทัพจากฮันต๋งกลับไปเตรียมรับมือซุนกวนแทน เลิกล้มแผนการที่จะไปตีเสฉวนของเล่าปี่ ทัพของโจโฉและซุนกวนทำศึกสงครามอยู่นานก็ไม่สามารถเอาชนะกันได้ จนกระทั่งยอมเลิกทัพกันไปเอง เล่าปี่จึงมีโอกาสสะสมกำลังทหารของตนเองและยกทัพไปตีฮันต๋งในเวลาต่อมา กลยุทธ์ล้อมเวยช่วยจ้าวหรือเหวยเวยจิ้วจ้าวของจูกัดเหลียง ก็ประสบความสำเร็จในปกป้องเสฉวนของเล่าปี่และสามารถนำทัพไปตีฮันต๋งได้อย่างงดงาม

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**อ้างอิง**

**แหล่งข้อมูลอื่น**
  36 กลยุทธ์ :: ล้อมเวยช่วยจ้าว date=2008-09-19 
ล้อมเวยช่วยจ้าว
ล้อมเวยช่วยจ้าว
กลยุทธ์รอซ้ำยามเปลี้ย

กลยุทธ์รอซ้ำยามเปลี้ย หรือ อี่อี้ไต้เหลา (Substitute leisure for labour; p=Yǐ yì dài láo) เป็นหนึ่งในกลศึกสามก๊ก กลยุทธ์ที่มีความหมายถึงการที่ศัตรูยังคงมีความเข้มแข็ง กำลังไพร่พลทหารยังคงแข็งแกร่งยากจะต่อสู้ ก็ไม่ควรจะเข้าปะทะโดยตรงด้วยแรงและพละกำลังที่มีอยู่ แต่ยามใดที่ศัตรูเกิดความอ่อนแอในกองทัพต้องรีบฉกฉวยโอกาสนำกำลังบุกเข้าโจมตีโดยเร็ว เพื่อเป็นการข่มขวัญและป้องกันไม่ให้ศัตรูหวนกลับมาแข็งแกร่งดั้งเดิม กลยุทธ์รอซ้ำยามเปลี้ยเป็นการใช้ความสงบสยบความเคลื่อนไหว ให้ระยะเวลาเป็นการบั่นทอนกำลังและจิตใจของศัตรู ฉวยโอกาสพลิกสถานการณ์จากเดิมที่กลายเป็นรองหรือเสียเปรียบให้กลายเป็นฝ่ายได้เปรียบเพื่อให้ได้มาซึ่งชัยชนะ
ในสามก๊กยามเกิดศึกสงคราม กองทัพทุกกองทัพต่างใช้กลยุทธ์รอซ้ำยามเปลี้ย เพื่อหาโอกาสเหมาะในการบุกเข้าโจมตีศัตรูยามเพลี่ยงพล้ำอยู่ตลอดเวลา ในการทำศึกสงคราม แก่นหลักสำคัญของคำว่า "สถานการณ์" หมายถึงการรู้จักใช้จังหวะหรือสถานการณ์ที่ได้เปรียบให้เป็นประโยชน์ เมื่อเกิดเหตุการณ์ที่ศัตรูอาจพ่ายแพ้ในการศึก ต้องรีบฉกฉวยโอกาสนำกำลังเข้ากระหน่ำโจมตีกองทัพของศัตรูให้พินาศย่อบยับ สถานการณ์ที่เป็นฝ่ายพลิกผันได้เปรียบ ความสามารถในการจับจังหวะรู้สถานการณ์จึงเป็นสิ่งสำคัญในการทำศึกสงคราม ตำราพิชัยสงครามกล่าวไว้ว่า "จงอาศัยสถานการณ์เข้าทำลายศัตรู" ตัวอย่างการนำเอากลยุทธ์รอซ้ำยามเปลี้ยไปใช้ได้แก่ลกซุนที่แนะนำซุนกวนให้พระเจ้าเล่าเสี้ยนยกทัพไปตีลกเอี๋ยง

**ตัวอย่างกลยุทธ์**
เมื่อคราวที่โจฮิวพ่ายแพ้ศึกสงครามแก่ลกซุน ถูกตีทัพแตกกระจายต้องถอยร่นและหลบหนีเอาตัวรอด สูญเสียกำลังทหารและไพร่พลเป็นจำนวนมาก เสบียงอาหารและอาวุธขาดแคลน ทหารขาดขวัญและกำลังใจในการทำศึกสงคราม ลกซุนจึงแนะนำให้ซุนกวนแต่งหนังสือให้ม้าใช้นำไปให้แก่พระเจ้าเล่าเสี้ยน ให้รีบนำกำลังทหารยกทัพไปตีลกเอี๋ยงในขณะที่กำลังทหารของวุยก๊กกำลังอ่อนแรง ข่าวการยกทัพไปตีลกเอี๋ยงล่วงรู้ถึงจูกัดเหลียงซึ่งรอคอยจังหวะอยู่ ทันทีที่ทราบข่าวจากพระเจ้าเล่าเสี้ยนจึงรีบนำกำลังทหารยกทัพไปทางตันฉองทันที
แต่การจะเข้าถึงตันฉองจะต้องผ่านด่านที่เฮ็กเจียวเฝ้าอยู่ จูกัดเหลียงนำทัพทหารไปเป็นจำนวนมากเพื่อหวังตีหักด่านตันฉอง แต่เฮ็กเจียวมีฝีมือในเชิงยุทธ์และเชี่ยวชาญในการรบ จึงสามารถจัดทัพตั้งรับทัพของจูกัดเหลียงไว้ได้ด้วยกำลังทหารภายใต้การปกครองไม่ถึงพันนาย ซึ่งทัพทหารที่จูกัดเหลียงนำมานั้นมีจำนวนมากกว่านับร้อยเท่า เฮ็กเจียวสามารถรักษาด่านตันฉองไว้ได้นานถึงยี่สิบวันจนทัพหนุนจากเมืองหลวงมาช่วย จูกัดเหลียงที่พยายามตีหักด่านตันฉองเริ่มขาดแคลนเสบียงอาหาร ประกอบกับเฮ็กเจียวรักษาด่านได้อย่างแข็งแรง จึงไม่สามารถหักตีด่านได้สำเร็จและยอมถอยทัพกลับจ๊กก๊ก กลยุทธ์รอซ้ำยามเปลี้ยหรืออี่อี้ไต้เหลาของลกซุนที่ไม่ต้องใช้กำลังทหารและไพร่พลของตนเองในการทำศึก ก็ประสบความสำเร็จในการรักษากำลังทหารและไพร่พลของตนเองไว้ได้อย่างงดงาม

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**อ้างอิง**

**แหล่งข้อมูลอื่น**
  36 กลยุทธ์ :: รอซ้ำยามเปลี้ย date=2008-09-19 
รอซ้ำยามเปลี้ย
รอซ้ำยามเปลี้ย
กลยุทธ์ตีชิงตามไฟ

กลยุทธ์ตีชิงตามไฟ หรือ เชิ่นหว่อต่าเจี๋ย (Loot a burning house; p=Chèn huǒ dǎ jié) เป็นหนึ่งในกลศึกสามก๊ก กลยุทธ์ที่มีความหมายถึงการที่ศัตรูยังอยู่ในสถานการณ์ที่อ่อนแอและย่ำแย่ ควรรีบฉกฉวยโอกาสนำทัพเข้าโจมตีเพื่อให้ได้มาซึ่งชัยชนะ หรือมอบหมายให้แม่ทัพหรือทหารที่มีความเข้มแข็งนำทัพเข้าโจมตี ซึ่งเป็นการฉกฉวยเอาผลประโยชน์จากเหตุการณ์หรือสถานการณ์ที่ทวีความรุนแรงและยุ่งเหยิง นำความดีความชอบมาเป็นของตน ตัวอย่างการนำเอากลยุทธ์ตีชิงตามไฟไปใช้ได้แก่ตั๋งโต๊ะที่ฉกฉวยโอกาสยึดเอาเมืองหลวงและราชสำนักของพระเจ้าหองจูเปียนมาเป็นของตน และแต่งตั้งตนเองเป็นมหาอุปราชและเป็นบิดาบุญธรรมของพระเจ้าเหี้ยนเต้

**ตัวอย่างกลยุทธ์**
เมื่อพระเจ้าฮั่นเลนเต้สวรรคต เกิดการแย่งชิงราชสมบัติและการสืบทอดรัชทายาทระหว่างหองจูเหียบและหองจูเปียน โฮจิ๋นซึ่งเป็นพระเชษฐาของพระนางโฮเฮา พระมารดาของหองจูเปียน ได้คิดแต่งตั้งหองจูเปียนขึ้นเป็นองค์รัชทายาทสืบทอดราชสมบัติต่อจากพระเจ้าฮั่นเลนเต้ แต่เกิดการกบฏจากเหล่าสิบขันทีที่คิดจะแต่งตั้งหองจูเหียบขึ้นเป็นองค์รัชทายาทแทนและวางแผนลอบฆ่าโฮจิ๋น ราชสำนักเกิดความวุ่นวายจากเหล่าขันที บ้านเมืองโกลาหลระส่ำระสาย แผนการลอบฆ่าโฮจิ๋นเกิดการรั่วไหล โฮจิ๋นจึงนำกำลังทหารบุกเข้าวังหลวงเพื่อกำจัดเหล่าขันที
เหล่าขันทีทั้งสิบพากันหลบหนีไปพึ่งพระนางโฮเฮาให้ไว้ชีวิต ทำให้โฮจิ๋นไม่สามารถกำจัดขันทีได้สำเร็จและกลายเป็นเสี้ยนหนามอยู่ตลอดเวลา จึงวางแผนลอบส่งสาส์นไปยังหัวเมืองต่าง ๆ ให้นำทัพมากำจัดขันทีทั้งสิบ ตั๋งโต๊ะซึ่งมีจิตใจหยาบช้าและเต็มไปด้วยความทะเยอทะยาน มองเห็นโอกาสที่จะฉกฉวยแย่งชิงเอาราชสมบัติมาเป็นของตนจึงรีบนำทัพเข้าวังหลวง ขันทีทั้งสิบทราบแผนการของโฮจิ๋นจึงลวงเข้าวังหลวงเพื่อฆ่าทิ้ง อ้วนเสี้ยวและโจโฉซึ่งเป็นนายทหารของโฮจิ๋นพากันโกรธแค้นจึงนำทัพทหารบุกเข้าวังหลวงหวังฆ่าเหล่าขันทีทั้งสิบ เกิดเหตุการณ์วุ่นวายโกลาหลไปทั่ว ขันทีทั้งสิบต่างพากันหลบหนีเพื่อเอาชีวิตรอดโดยอุ้มพระราชบุตรทั้งสองลอบหนีออกจากวังหลวง
ระหว่างทางหลบหนีเข้าป่า เหล่าขันทีพบตั๋งโต๊ะตั้งทัพอยู่จึงเชิญเข้าวังหลวง ตั๋งโต๊ะรีบฉกฉวยโอกาสในขณะที่วังหลวงกำลังอยู่ในสถานการณ์ที่วุ่นวาย นำกำลังทหารเข้ายึดครองอำนาจเป็นของตน สั่งถอดพระเจ้าหองจูเปียนจากตำแหน่งจักรพรรดิและสั่งประหารชีวิต ก่อนจะแต่งตั้งพระเจ้าหองจูเหียบขึ้นเป็นจักรพรรดิแทน และแต่งตั้งตนเองเป็นมหาอุปราชและเป็นบิดาบุญธรรมของพระเจ้าหองจูเหียบ กลยุทธ์ตีชิงตามไฟหรือเชิ่นหว่อต่าเจี๋ยของตั๋งโต๊ะที่ฉกฉวยโอกาสที่ราชสำนักเกิดความวุ่นวายในการแย่งชิงอำนาจ ก็ประสบความสำเร็จในการเข้ายึดครองอำนาจและราชสำนักมาเป็นของตนเองไว้ได้อย่างงดงาม

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**อ้างอิง**

**แหล่งข้อมูลอื่น**
  36 กลยุทธ์ :: ตีชิงตามไฟ date=2008-09-19 
ตีชิงตามไฟ
ตีชิงตามไฟ
กลยุทธ์ส่งเสียงบูรพาฝ่าตีประจิม

กลยุทธ์ส่งเสียงบูรพาฝ่าตีประจิม หรือ เซิงตงจี๋ซี (Make a sound in the east, then strike in the west; p=Shēng dōng jí xī) เป็นหนึ่งในกลศึกสามก๊ก กลยุทธ์ที่มีความหมายถึงการโจมตีศัตรู จะต้องเตรียมการและบุกโจมตีในจุดที่ศัตรูต่างคาดไม่ถึง เพื่อเป็นการป้องกันไม่ให้ศัตรูตั้งรับได้ถูก โดยหลอกล่อศัตรูให้เกิดการหลงทิศกับการบุกโจมตีและนำกำลังทหารไปเฝ้าระวังผิดตำแหน่ง เกิดการหละหลวมต่อกำลังทหารและเปิดโอกาสให้สามารถเอาชนะได้โดยง่าย
มรรควิถีแห่งการใช้ยุทธวิธีสำคัญในการทำศึกสงคราม เมื่อตั้งทัพเผชิญหน้าซึ่งกันและกัน ฝ่ายใดมีเสบียงอาหารอุดมสมบูรณ์ก็เท่ากับมีโอกาสชนะแล้วครึ่งหนึ่ง การป้องกันรักษาเส้นทางการลำเลียงอาหารต้องทำอย่างรอบคอบ ระมัดระวัง เพื่อป้องกันศัตรูลอบทำลาย เข้ายึดหรือปล้นชิง ขณะเดียวกันก็ต้องหายุทธวิธีในการตัดเส้นทางลำเลียงอาหารของศัตรู หากศัตรูสูญเสียเสบียงอาหาร ย่อมต้องถอยทัพด้วยความจำเป็น เมื่อถึงยามนั้นควรบุกเข้าโจมตีไม่ให้ศัตรูตั้งรับได้ทัน ตำราพิชัยสงครามกล่าวไว้ว่า "ยามศึกสงครามขาดเสบียงอาหารก็พินาศ" ตัวอย่างการนำเอากลยุทธ์ส่งเสียงบูรพาฝ่าตีประจิมไปใช้ได้แก่จูกัดเหลียงที่หลอกล่อเฮ็กเจียวให้หลงทิศในการนำกำลังทหารเฝ้าระวังการบุกเข้าโจมตีด่านตันฉองของจูกัดเหลียงและทหารจ๊กก๊ก

**ตัวอย่างกลยุทธ์**
เมื่อคราวที่จูกัดเหลียงต้องนำทัพกลับจ๊กก๊กหลังจากขาดแคลนเสบียงอาหารและอาวุธในการหักตีด่านตันฉอง โดยไม่สามารถเอาชนะกำลังทหารของเฮ็กเจียวได้ ต่อมาภายหลังจูกัดเหลียงทราบข่าวการป่วยของเฮ็กเจียวจึงนำทัพกลับไปตีด่านตันฉองอีกครั้ง และแต่งตั้งอุยเอี๋ยนและเกียงอุยเป็นแม่ทัพคุมทหารจำนวนห้าพันนาย นำทัพไปตีด่านตันฉองภายในเวลาสามวัน ในขณะเดียวกันก็มอบหมายให้กวนหินและเตียวเปาลอบนำกำลังทหารตัดทางลัดไปยังด่านตันฉอง และให้ทหารลักลอบปลอมตัวเล็ดลอดเข้าไปภายในกำแพงเมืองและจุดเพลิงขึ้น จูกัดเหลียงจึงสามารถนำกำลังทหารเข้าตีด่านตันฉองได้สำเร็จ กำลังทหารที่ตั้งด่านรักษาด่านตันฉองไม่ทันรู้ตัวก็แตกพ่าย เฮ็กเจียวที่ป่วยจนลุกไม่ขึ้นพยายามสั่งการให้ทหารรักษาด่านจนสุดกำลังและขาดใจตายในเวลาต่อมา
เมื่ออุยเอี๋ยนและเกียงอุยนำทัพทหารมาถึงด่านตันฉอง ก็แปลกใจที่ด่านตันฉองถูกควบคุมโดยจูกัดเหลียงทั้งที่ยังไม่ได้ทำศึก จูกัดเหลียงจึงเฉลยกลยุทธ์ในการตีด่านตันฉองให้อุยเอี๋ยนและเกียงอุยเข้าใจว่า "เราแจ้งว่าเฮ็กเจียวป่วยหนักอยู่ จึงเกณฑ์ให้ท่านทั้งสองรีบมา หวังจะให้กิตติศัพท์เลื่องลือให้เฮ็กเจียวระวังท่านอยู่ เราจึงยกทหารลัดมาทางน้อย ปลอมเข้าจุดเพลิงเผาค่ายขึ้น ก็โจมตีเอาได้ง่าย" กลยุทธ์ส่งเสียงบูรพาฝ่าตีประจิมหรือเซิงตงจีซีของจูกัดเหลียง ก็สามารถหักตีด่านตันฉองของเฮ็กเจียว ก็ประสบความสำเร็จในการหักตีด่านตันฉองมาเป็นเมืองขึ้นของตนไว้ได้อย่างงดงาม

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**อ้างอิง**

**แหล่งข้อมูลอื่น**
  36 กลยุทธ์ :: ส่งเสียงบูรพาฝ่าตีประจิม date=2008-09-19 
ส่งเสียงบูรพาฝ่าตีประจิม
ส่งเสียงบูรพาฝ่าตีประจิม
กลยุทธ์มีในไม่มี

กลยุทธ์มีในไม่มี หรือ อู๋จงเซิงโหย่ว (Create something from nothing; p=Wú zhōng shēng yǒu) เป็นหนึ่งในกลศึกสามก๊ก กลยุทธ์ที่มีความหมายถึงการใช้ภาพลวงในการหลอกล่อศัตรูเพียงครั้งคราวให้หลงเชื่อ แปรเปลี่ยนจากลวงเป็นจริงจากจริงเป็นลวง ทำให้ศัตรูเกิดความเข้าใจผิดคิดว่าการ "ลวง" ก็คือการ "หลอกหลวง" ที่ว่า "มืด" ก็กลายเป็น "เท็จ"
แสงสว่างจากมืดน้อยย่อมทวีความมืดไปจนถึงมืดมาก จากมืดมากย่อมแปรเปลี่ยนกลับกลายเป็นสว่าง การใช้ภาพลวงเพื่อเสแสร้งปกปิดภาพจริง การผันผวนคำเท็จจากลวงให้กลายเป็นความจริง ในจริงมีเท็จ ในเท็จมีจริง ทำให้ในการทำศึกสงครามย่อมมีกลลวงข้อเท็จจริงสลับเป็นฟันปลากันอยู่เสมอ ตัวอย่างการทำเอากลยุทธ์มีในไม่มีไปใช้ได้แก่โจโฉที่วางแผนหลอกลิโป้ให้หลงเชื่อว่าตนเองตายและซุ่มกำลังทหารบุกโจมตีกระหนาบจนลิโป้พ่ายแพ้ยับเยิน

**ตัวอย่างกลยุทธ์**
เมื่อคราวที่ลิโป้และตันก๋งนำกำลังทหารบุกเข้ายึดกุนจิ๋วและปักเอี้ยงได้สำเร็จ ตีกระหน่ำกองทัพของโจโฉแตกถอยร่นไม่เป็นกระบวน สูญเสียกำลังทหารจำนวนมาก โจโฉอาศัยช่วงจังหวะชุลมุนในการถูกโจมตีควบม้าฝ่าเปลวเพลิงหลบหนีไปได้ เมื่อกลับถึงฮูโต๋โจโฉจึงวางกลอุบายหลอกลิโป้ด้วยการแสร้งทำเป็นตาย เพื่อล่อให้ลิโป้หลงเชื่อและนำทัพมาตีวุยก๊กที่กำลังอ่อนแอและหวังตีกระหน่ำให้แตกพ่าย โจโฉสั่งการให้กำลังทหารและไพร่พลที่หลงเหลือจากศึกส่วนหนึ่งให้แต่งกายนุ่งขาวห่มขาวด้วยผ้าดิบเพื่อเป็นการไว้ทุกข์ และร้องห่มร้องไห้ฟูมฟายเสียใจที่โจโฉตาย และให้กำลังทหารอีกส่วนหนึ่งไปซุ่มตั้งล้อมค่ายเพื่อรอคอยลิโป้
ลิโป้เมื่อทราบข่าวการตายของโจโฉจากการถูกโจมตีที่กุนจิ๋วและปักเอี้ยงก็หลงเชื่อ จึงฉวยโอกาสที่กำลังทหารของโจโฉกำลังเศร้าโศกเสียใจและไว้ทุกข์ให้แก่โจโฉ นำทัพไปเพื่อหวังตีทัพวุยก๊กและทำลายทัพของโจโฉให้ราบคาบ ฝีมือการรบของลิโป้นั้นถือว่าเก่งกาจที่สุดในแผ่นดิน แต่กลับไร้ซึ่งสติปัญญาในการไตร่ตรองใคร่ครวญข่าวการตายของโจโฉให้ละเอียดถี่ถ้วน จึงต้องกลอุบายของโจโฉที่แอบซุ่มกำลังทหารตั้งล้อมค่ายรอคอยอยู่ เมื่อลิโป้นำทัพบุกเข้าวุยก๊ก เหล่าทหารของโจโฉก็ตีโอบกระหนาบทัพของลิโป้จนแตกพ่ายแพ้ย่อยยับ อู๋จงเซิงโหย่วหรือกลยุทธ์มีในไม่มีของโจโฉ ก็ประสบความสำเร็จในการหลอกล่อให้ลิโป้หลงเชื่อว่าตนตายและสามารถตีทัพลิโป้จนแตกพ่าย ทำให้ได้รับชัยชนะในการรักษาวุยก๊กไว้ได้อย่างงดงาม

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**แหล่งข้อมูลอื่น**
  36 กลยุทธ์ :: มีในไม่มี date=2008-09-19 

**อ้างอิง**
มีในไม่มี
มีในไม่มี
กลยุทธ์ยืมดาบฆ่าคน

กลยุทธ์ยืมดาบฆ่าคน หรือ เจี้ยเตาซาเหริน (Kill with a borrowed knife; p=Jiè dāo shā rén) เป็นหนึ่งในกลศึกสามก๊ก กลยุทธ์ที่มีความหมายถึงการกำจัดศัตรูที่มีความเข้มแข็ง ไม่จำเป็นที่จะต้องลงมือเอง พึงยืมกำลังและไพร่พลทหารของผู้อื่นเป็นฝ่ายกำจัดศัตรู เพื่อเป็นการรักษากำลังและไพร่พลทหารของตนเองไว้สำหรับการศึกอื่น ตัวอย่างการนำเอากลยุทธ์ยืมดาบฆ่าคนไปใช้ได้แก่จิวยี่ที่หลอกให้โจโฉฆ่าซัวมอและเตียวอุ๋นสองแม่ทัพเรือของตนเองในคราวศึกเซ็กเพ็กระหว่างเล่าปี่และซุนกวน

**ตัวอย่างกลยุทธ์**
เมื่อคราวที่โจโฉยกทัพไปตีเกงจิ๋วได้จากเล่าจ๋อง ก็นำกำลังทหารหมายโจมตีกังตั๋งของซุนกวนเป็นลำดับต่อไป โจโฉมีทหารในกองทัพเป็นจำนวนมาก ซึ่งส่วนใหญ่เป็นชาวเหนือ ชำนาญการรบทางบกไม่ชำนาญการรบทางน้ำ โจโฉมีความจำเป็นที่จะต้องอาศัยซัวมอและเตียวอุ๋น นายทหารชาวเกงจิ๋วเป็นแม่ทัพช่วยในการทำศึกทางน้ำ และเป็นผู้ควบคุมฝึกสอนทหารโจโฉให้ชำนาญการเดินทัพทางเรือ จิวยี่ทราบข่าวการเตรียมทัพเรือของโจโฉจึงลอบมาสังเกตการณ์ยังค่ายทหาร และเมื่อเห็นการฝึกทหารของซัวมอและเตียวอุ๋น จิวยี่เห็นจะปล่อยคนทั้งสองไว้แก่โจโฉต่อไปเกรงจะเกิดภัยแก่ตัวในศึกครั้งนี้ จึงหาทางวางแผนกำจัดเสียให้สิ้นซาก
โจโฉส่งเจียวก้านให้มาเกลี้ยกล่อมจิวยี่หมายทำราชการด้วย จิวยี่จึงวางกลอุบายซ้อนแผนกลหลอกใช้เจียวก้านในการกำจัดซัวมอและเตียวอุ๋น โดยพาเจียวก้านกลับบ้านและให้กินโต๊ะก่อนแสร้งทำเป็นเมามายไม่ได้สติ จิวยี่พาเจียวก้านไปนอนยังเตียงเดียวกันในห้อง เจียวก้านลอบเห็นจดหมายลับที่จิวยี่เขียนและวางไว้จึงหยิบออกอ่านโดยมีเนื้อความในจดหมายว่า "ซัวมอและเตียวอุ๋นเอาใจออกห่าง และจะตัดศีรษะโจโฉมาให้" เมื่อเจียวก้านอ่านจดหมายลับของจิวยี่จบก็ดีใจ รีบนำจดหมายนั้นมามอบให้แก่โจโฉหวังความดีความชอบแก่ตน
โจโฉไม่เท่าทันแผนกลอุบายของจิวยี่ เมื่อได้อ่านจดหมายลับจากเจียวก้านก็โกรธแค้นจึงสั่งประหารซัวมอและเตียวอุ๋นทันที แต่ภายหลังได้แลเห็นศีรษะของแม่ทัพเรือทั้งสอง โจโฉก็รู้ว่าตนเองนั้นต้องกลอุบายของจิวยี่ที่สั่งฆ่าคนของตนที่เป็นแม่ทัพและชำนาญในการเดินเรือ เมื่อโจโฉไม่มีซัวมอและเตียวอุ๋นในการทำศึกทางเรือ ก็ถูกจูกัดเหลียงและจิวยี่เผากองทัพเรือจนพ่ายแพ้ยับเยินในเวลาต่อมา เจี้ยเตาซาเหรินหรือกลยุทธ์ยืมดาบฆ่าคนของจิวยี่ ก็ประสบความสำเร็จในตัดกำลังสำคัญในการนำทัพเรือของโจโฉ ทำให้ได้รับชัยชนะได้อย่างงดงาม

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**อ้างอิง**

**แหล่งข้อมูลอื่น**
  36 กลยุทธ์ :: ยืมดาบฆ่าคน date=2008-09-19 
ยืมดาบฆ่าคน
ยืมดาบฆ่าคน
เหมียวแสบ ใส่หมวกซ่าส์

ภาพยนตร์เรื่องเหมียวแสบใส่หมวดซ่าส์ (ภาษาอังกฤษ:The Cat In The Hat) ออกฉายเมื่อวันที่ 21 พฤศจิกายน ค.ศ. 2003

**นักแสดง**
Mike Myers แสดงเป็น เดอะ แคท 
*ดาโกตา แฟนนิง แสดงเป็น แซลลี่ วอล์เดน
*Spencer Breslin แสดงเป็น คอนลาร์ด วอล์เดน
*Kelly Preston แสดงเป็น โจน วอล์เดน
*Alec Baldwin แสดงเป็น ลออร์เล้นซ์ ควิน
*Sean Hayes แสดง Hank Humberfloob
*เอมี่ ฮิลล์ แสดงเป็น Mrs. Kwan
*Dan Castellaneta พากย์เสียงเป็นซิ่งหนึ่งและซิ่งสอง
*Danielle Chuchran & Taylor Rice แสดงเป็น ซิ่งหนึ่ง
*Brittany Oaks & Talia-Lynn Prairie แสดงเป็น ซิ่งสอง

**ดูเพิ่ม**
title=The Cat in the Hat- เว็บไซต์ทางการ- สยามโซน
หมวดหมู่:ภาพยนตร์ที่ออกฉายในปี พ.ศ. 2546
หมวดหมู่:ภาพยนตร์โดยยูนิเวอร์แซลพิกเจอส์
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์อเมริกัน
หมวดหมู่:ภาพยนตร์และโทรทัศน์มีม
กลยุทธ์ลอบตีเฉินชาง

กลยุทธ์ลอบตีเฉินชาง หรือ อั้นตู้เฉินชาง (Openly repair the gallery roads, but sneak through the passage of Chencang; p=Àn dù chén cāng) เป็นหนึ่งในกลศึกสามก๊ก กลยุทธ์ที่มีความหมายถึงการใช้โอกาสที่ฝ่ายศัตรูตัดสินใจที่จะรักษาพื้นที่เขตแดนของตนไว้ และแสร้งทำเป็นนำกำลังทหารบุกเข้าโจมตีทางด้านหน้า แต่ลอบนำกำลังทหารบุกเข้าโจมตีในพื้นที่เขตแดนที่ฝ่ายศัตรูไม่ทันคาดคิดและสนใจวางแนวกำลังป้องกัน
ในการศึกสงครามการใช้กลวิธีการวกวนลอบเข้าโจมตีย่อมเป็นฝ่ายได้เปรียบ สามารถบุกเข้าโจมตีฝ่ายศัตรูได้โดยที่ไม่ทันระวังตัวและเอาชนะได้โดยง่าย ตัวอย่างการนำเอากลยุทธ์ลอบตีเฉินชางไปใช้ได้แก่ตันฮกที่ให้กวนอูคุมทหารลอบเข้าบุกยึดห้วนเสีย ทำให้โจหยินที่พ่ายแพ้ต้องหนีกลับฮูโต๋

**ตัวอย่างกลยุทธ์**
เมื่อคราวที่เล่าปี่ย้ายมาอยู่ซินเอี๋ย โจหยินนำกำลังทหารสามหมื่นนายยกทัพมาที่ห้วนเสีย ลิชองและลิกองรับอาสานำกำลังทหารยกทัพมาตีเล่าปี่ที่ซินเอี๋ยแต่ถูกตีพ่ายแตกกระจายกลับไป โจหยินเห็นลิกองและลิชองพ่ายแพ้เล่าปี่ก็โกรธแค้น คิดนำกำลังทหารยกทัพมาหวังตีเล่าปี่และยึดซินเอี๋ยเป็นของตน แต่ลิเตียนคัดค้านโจหยินและขออยู่รักษาห้วนเสียโดยไม่ขอติดตามไปซินเอี๋ยด้วย โจหยินไม่เชื่อคำคัดค้านและเชื่อว่าลิเตียนเอาใจออกห่างจากตน ไม่จงรักภักดีเช่นเดิม ลิเตียนจึงต้องจำยอมติดตามไปซินเอี๋ยด้วยความจำใจ
โจหยินนำกำลังทหารสองหมื่นสี่พันนายจากห้วนเสียไปซินเอี๋ย ตันฮกซึ่งเป็นที่ปรึกษาของเล่าปี่คาดการณ์ล่วงหน้าว่าโจหยินจะต้องนำทัพกลับมาแก้แค้น และนำกำลังทหารมาจากห้วนเสียทั้งหมด จึงคิดกลอุบายตลบหลังโจหยินโดยให้กวนอูคุมทหารจำนวนพันนาย ลอบไปตีห้วนเสียและยึดครองไว้ โจหยินเมื่อยกทัพมาถึงซินเอี๋ยก็ต้องกลอุบายของตันฮกจนแตกพ่ายต้องนำทัพกลับห้วนเสีย แต่เมื่อกลับถึงห้วนเสียปรากฏว่ากวนอูได้เข้ายึดครองเมืองไว้เป็นของตนแล้ว ทำให้โจหยินต้องนำกำลังทหารที่หลงเหลือหลบหนีกลับไปฮูโต๋ กลยุทธ์ลอบตีเฉินชางหรืออั้นตู้เฉินชางของตันฮก ก็ประสบความสำเร็จในการหลอกให้โจหยินทิ้งห้วนเสียและสามารถยึดครองไว้เป็นของตนได้อย่างงดงาม

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**แหล่งข้อมูลอื่น**
 36 กลศึกสามก๊ก

**อ้างอิง**
ลอบตีเฉินชาง
ลอบตีเฉินชาง
บอดี้การ์ดหน้าเหลี่ยม

บอดี้การ์ดหน้าเหลี่ยม เป็นภาพยนตร์แนวแอ็คชั่น - อาชญากรรม เป็นภาพยนตร์เรื่องแรกของเพ็ชรทาย วงษ์คำเหลา (หม่ำ จ๊กมก) ที่ได้กำกับภาพยนตร์เรื่องนี้โดยออกฉายทางโรงภาพยนตร์เมื่อวันที่ 21 มกราคม พ.ศ. 2547

**เรื่องย่อ**
เนื้อเรื่องเล่าถึง "วงศ์คม" (หม่ำ จ๊กมก) บอดี้การ์ดจากภาคอีสานผู้ต้องปกป้อง "ท่านโชติ เพชรพันธการ" (สุรชัย จันทิมาธร) อภิมหาเศรษฐีผู้ร่ำรวย และ "ชายชล เพชรพันธการ"  (พิพัฒน์ อภิรักษ์ธนากร) บุตรชายของท่านโชติจากแผนการอันชั่วร้ายของ "ช่วง เพชรพันธการ" (สุเทพ ประยูรพิทักษ์) น้องชายแท้ๆของท่านโชติและทรงพล (วัชระ ปานเอี่ยม) ลูกน้องคนสนิทของช่วงแต่ในระหว่างงานเลี้ยง ท่านโชติกลับถูกลอบสังหารวงศ์คมจึงต้องปกป้องชายชลโดยได้ "ป๊อก" (ภุมวารี ยอดกมล) สาวอาสาสมัครมูลนิธิร่วมกตัญญู,แม่แจ่มจันทร์ (อาภาพร นครสวรรค์) แม่ของป๊อกเป็นผู้ช่วยโดย "คุณหญิงรัตนา เพชรพันธการ" (อรัญญา นามวงศ์) ภรรยาของท่านโชติให้การสนับสนุน

**นักแสดง**

**อ้างอิง**

**แหล่งข้อมูลอื่น**
  บอดี้การ์ดหน้าเหลี่ยม (2547) ที่ฐานข้อมูลภาพยนตร์และละครไทย- title=บอดี้การ์ดหน้าเหลี่ยม-  The Bodyguard review at Kung Fu Cinema date=2006-03-17 - title=บอดี้การ์ดหน้าเหลี่ยม (2004)- MumJokmokfan
หมวดหมู่:ภาพยนตร์ไทยที่ออกฉายในปี พ.ศ. 2547
หมวดหมู่:ภาพยนตร์โลดโผนตลกไทย
หมวดหมู่:ภาพยนตร์ที่กำกับโดย หม่ำ จ๊กมก
หมวดหมู่:ภาพยนตร์โดยสหมงคลฟิล์ม
เซลีนดียงอ็องกงแซร์

เซลีนดียงอ็องกงแซร์ (Céline Dion en concert, "เซลีน ดิออน ร้องเพลงสด") คืออัลบั้มภาษาฝรั่งเศสบันทึกการแสดงสดของเซลีน ดิออน นักร้องชาวแคนาดา ออกจำหน่ายในรัฐเกแบ็ก ประเทศแคนาดา เมื่อวันที่ 2 ธันวาคม พ.ศ. 2528 นับเป็นอัลบั้มภาษาฝรั่งเศสลำดับที่ 11 ของเธอ และเป็นอัลบั้มบันทึกการแสดงสดอัลบั้มแรก

**ข้อมูลอัลบั้ม**
อัลบั้มนี้บันทึกเสียงที่ Place des Arts ในมอนทรีออล เมื่อวันที่ 31 พฤษภาคม พ.ศ. 2528 เซลีนแสดงคอนเสิร์ตทั้งสิ้น 36 ครั้งในเกแบ็กระหว่างการจัดคอนเสิร์ตทัวร์เซปูตัวตูร์เน นอกจากนี้เซลีนยังร้องเพลงภาษาอังกฤษ 3 เพลงอันได้แก่ เพลงของ Joe Cocker และ Jennifer Warnesในเพลง "Up Where We Belong", Judy Garland ในเพลง "Over the Rainbow" และ Irene Cara ในเพลง "What a Feeling" 
รายการโทรทัศน์พิเศษในแคนาดาได้เผยแพร่เพลงในอัลบั้ม อาทิ "Avec toi," "Amoureuse," "C'est pour toi," และ "Mamy Blue."
ไม่มีซิงเกิลเพื่อการโปรโมตอัลบั้มแต่อย่างใด แม้แต่เพลง "Carmen "L'amour est enfant de bohême"" ซึ่งได้เข้าในงานประการศรางวัล  Félix Leclerc และ Michel Legrand
ในระหว่างคอนเสิร์ตทัวร์ฟอลลิงอินทูยู ในช่วงพ.ศ. 2539 - 2540 เซลีนร้องเพลง "What a Feeling" ซึ่งเธอเคยร้องเมื่อครั้งเยาว์วัย เธอมีความรู้ด้านภาษาอังกฤษในเวลานั้นไม่มากนัก ซึ่งสามารถพบคำพูดของเธอในเรื่องนี้ได้ใน วิดีโอคอนเสิร์ตไลฟ์อินเมมฟิส 
ในปี พ.ศ. 2546 เซลีนบันทึกเสียงเพลง "Quand on s'aime" คู่กับ René Simard ซึ่งบรรจุในอัลบั้มของ René Simard Hier...encore

**รายชื่อเพลง**
# "Ouverture (la première fois)" (Eddy Marnay, Paul Baillargeon) – 4:21
# "Mon ami m'a quittée" (Marnay, Christian Loigerot, Thierry Geoffroy) – 3:12
# Hommage à Félix Leclerc: (Félix Leclerc) – 5:20"Bozo/Le p'tit bonheur/Moi, mes souliers/Attends-moi "ti-gras"/Le train du nord"
# "Up Where We Belong" (with Paul Baillargeon) (Will Jennings, Jack Nitzsche, Buffy Sainte-Marie) – 3:00
# "Tellement j'ai d'amour pour toi" (Marnay, Hubert Giraud) – 2:55
# "D'amour ou d'amitié" (Marnay, Roland Vincent, Jean Pierre Lang) – 3:43
# "Over the Rainbow" (Harold Arlen, Edgar Yipsel Harburg) – 3:27
# Hommage à Michel Legrand: (with Paul Baillargeon) (Marnay, Michel Legrand) – 6:12"Quand on s'aime/Brule pas tes doights/La valse du lilas/Quand ça balance/Les moulins de mon cœur"
# "Carmen "L'amour est enfant de bohême"" (Georges Bizet) – 3:45
# "What a Feeling" (Keith Forsey, Irene Cara, Giorgio Moroder) – 4:11
# "Une colombe" (Baillargeon, Marcel Lefebvre) – 3:25
# "Les chemins de ma maison" (Marnay, Patrick Lemaitre, Alain Bernard) – 4:04
# "Finale (la première fois)" (Marnay, Baillargeon) – 2:16

**ประวัติการจำหน่าย**

**อ้างอิง**
หมวดหมู่:อัลบั้มเพลงของเซลีน ดิออน
หมวดหมู่:อัลบั้มเพลงในปี พ.ศ. 2528
หมวดหมู่:อัลบั้มบันทึกการแสดงสด
หมวดหมู่:อัลบั้มเพลงแนวป็อป
ด่างทับทิม

ด่างทับทิม มีชื่อทางเคมีว่า โพแทสเซียมเปอร์แมงกาเนต (KMnO4) มีลักษณะเป็นผลึกสีม่วง ใช้ในการแช่ผักหรือผลไม้เพื่อชะล้างสารเคมี เป็นสารประกอบประเภทเกลือ มีฤทธิ์เป็นเบสอ่อนๆ

**อ้างอิง**

**อ่านเพิ่มเติม**
  title = Potassium permanganate-  location = Australia-  publisher = University of Florida

**แหล่งข้อมูลอื่น**
 06
หมวดหมู่:ตัวออกซิไดซ์
หมวดหมู่:สารประกอบโพแทสเซียม
ภาษาตำปวน

ภาษาตำปวน (Tampuan) หรือภาษาปรูน เป็นภาษาของชนพื้นเมืองชาวตำปวนในบริเวณภูเขาของจังหวัดรัตนคีรี ประเทศกัมพูชา จากสำมะโน ค.ศ. 2008 มีผู้พูดภาษานี้ 31,000 คน ซึ่งเทียบเท่า 21% ของประชากรจังหวัด มีความใกล้ชิดกับภาษาบัฮนัรและภาษาอะลัก ทั้งสามภาษามาจากกลุ่มภาษาบัฮนัรในตระกูลภาษามอญ-เขมรตามการจัดแบบดั้งเดิม ส่วนการจัดแบบล่าสุดของ Sidwell จัดให้ภาษาตำปวนอยู่ในระดับเดียวกันกับภาษาบัฮนัรกับกลุ่มภาษาบัฮนัรใต้ในกลุ่มภาษาบัฮนัรกลาง ภาษาตำปวนไม่มีอักษรเป็นของตนเอง โดยทาง EMU International เริ่มการวิจัยทางภาษาศาสตร์ใน ค.ศ. 1995 และประดิษฐ์อักษรจากอักษรเขมร อักษรเหล่านี้ได้รับการขัดเกลาเพิ่มเติมโดยนักภาษาศาสตร์จาก International Cooperation for Cambodia (ICC) และกระทรวงศึกษาธิการ เยาวน และกีฬา (Ministry of Education, Youth, and Sport; MOEYS) อักษรเขมรดัดแปลงได้รับการรับรองจาก MOEYS ใน ค.ศ. 2003 เพื่อการใช้งานสำหรับโปรแกรมการศึกษาสองภาษาสำหรับชาวตำปวนที่ดำเนินการโดย ICC, ยูเนสโก และ CARE

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ตำปวน
ภาษาบูโล สเตียง

ภาษาบูโล สเตียง (Bulo Stieng) หรือภาษาซาเดียง  ภาษาบูดีบ ภาษารางะห์ ภาษาสเตียงบน ภาษาสเตียงเหนือ มีผู้พูดทั้งหมด 6,059 คน พบในประเทศเวียดนาม บริเวณจังหวัดบิญพวก จังหวัดลำซอง และตายนิญ เป็นชนกลุ่มน้อยที่นับถือศาสนาคริสต์และความเชื่อดั้งเดิม ในกัมพูชาพบที่จังหวัดกระตียทางตะวันออกและจังหวัดมณฑลคีรีทางใต้ พูดภาษามนองหรือภาษาเขมรได้ด้วย จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยบะห์นาริก

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
บูโล สเตียง
บูโล สเตียง
เรกี พาลาบรีกา

เรกี พาลาบรีกา (Regie Palabrica) นักมวยสากลชาวฟิลิปปินส์ เกิดเมื่อ 4 พฤษภาคม พ.ศ. 2517 สถิติการชก 28 ครั้ง ชนะ 16 (น็อค 5) เสมอ 1 แพ้ 11 

**ประวัติ**
พาราบรีกาขึ้นชกมวยสากลครั้งแรกเมื่อ 8 มกราคม พ.ศ. 2538 ชนะน็อค ดาร์วิน กันตน ยก 2 จากนั้น ขึ้นชกชนะเป็นส่วนใหญ่ จนได้ชิงแชมป์โลกรุ่นไลท์ฟลายเวท WBU เมื่อ 31 กรกฎาคม พ.ศ. 2539 แพ้น็อค หนึ่งเดียว ศักดิ์จารุพร ยก 7 จากนั้นมาชกแพ้คะแนน ยอดดอย สิงห์วังชา พาลาบรีกายังขึ้นชกมวยอย่างต่อเนื่องมาตลอด รวมทั้งเคยไปชกที่เกาหลีใต้และแอฟริกาใต้ด้วย พาลาบรีกาได้ชิงแชมป์อีกครั้งเมื่อ 12 มิถุนายน พ.ศ. 2541 โดยขึ้นชิงแชมป์ PABA รุ่นมินิมัมเวท แพ้คะแนน สงคราม ป.เปาอินทร์ จากนั้น ไปชิงแชมป์ OPBF รุ่นไลท์ฟลายเวทที่เกาหลีใต้เมื่อ 27 สิงหาคม พ.ศ. 2541 แพ้น็อค ชอย โยซัม ยก 2 จากนั้นก็แขวนนวมไป

**เกียรติประวัติ**
 เคยชิงแชมป์ต่อไปนี้แต่ไม่สำเร็จ
** ชิงแชมป์โลกรุ่นไลท์ฟลายเวท WBU เมื่อ 31 กรกฎาคม 2539 แพ้น็อค หนึ่งเดียว ศักดิ์จารุพร ที่ กทม.
** ชิงแชมป์ PABA รุ่นมินิมัมเวทเมื่อ 12 มิถุนายน 2541 แพ้คะแนน สงคราม ป.เปาอินทร์ ที่ อ่างทอง
** ชิงแชมป์ OPBF รุ่นไลท์ฟลายเวทเมื่อ 27 สิงหาคม 2541 แพ้น็อค ชอย โยซัม ยก 2 ที่ เกาหลีใต้

**อ้างอิง**
  สถิติการชก boxrec.com date=2015-02-13  
หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:นักมวยสากลชาวฟิลิปปินส์รุ่นไลท์ฟลายเวท
หมวดหมู่:บุคคลจากจังหวัดเนโกรสโอกซีเดนตัล
BCG matrix

BCG Matrix คือ โมเดล ที่ใช้วิเคราะห์ด้านการเงินการลงทุนเกี่ยวกับการตลาด โดยการเริ่มต้นของ GE (General Electric) และ Boston Consulting Group (BCG) BCG matrix จะแสดงฐานะหรือความแข็งแกร่งของบริษัทเมื่อเทียบกับตลาดสินค้านั้นๆ โดยใช้เกณฑ์ในการพิจารณา 2 เกณฑ์ คือ
# ส่วนแบ่งตลาดเชิงเปรียบเทียบ (Relative Market Share) เป็นการเปรียบเทียบกับคู่ แข่งว่าส่วนแบ่งตลาดของผลิตภัณฑ์ของบริษัทเป็นกี่เท่าเมื่อเทียบกับคู่แข่งที่สำคัญ
# ความน่าสนใจของตลาด (Market Attractiveness) หรือ อัตราการเติบโตของตลาดสินค้า (Market Growth Rate) คือ อัตราการขยายตัวของตลาดสินค้าทั้งตลาดไม่ใช่ของบริษัท เพราะเกณฑ์ที่ใช้นี้เพื่อต้องการดูว่าตลาดสินค้านั้นๆ มีความน่าสนใจมากน้อยเพียงใด

**ผลที่รับจาก BCG Matrix**
 Star ได้แก่ธุรกิจที่มีส่วนแบ่งตลาดสูง อัตราความเจริญเติบโตสูง ธุรกิจได้กำไรสูงอันเกิดจากตลาดโตอย่างรวดเร็ว ดังนั้น มักมีเงินสดน้อยหรือขาดแคลนเงินสด- Cash Cow เป็นธุรกิจที่มีส่วนแบ่งตลาดสูง อัตราการเจริญเติบโตต่ำ ธุรกิจได้กำไรสูง และมีเงินสดเหลืออยู่มากเพราะตลาดเจริญเติบโตน้อย และอาจนำเงินสดไปลงทุนในธุรกิจอื่น- Question Marks ได้แก่ธุรกิจที่มีส่วนแบ่งตลาดต่ำในตลาดที่มีอัตราการเจริญเติบโตสูง ธุรกิจกำไรน้อย ทั้ง ๆ ที่มีโอกาส เพราะมีปัญหาในการดำเนินงาน- Dogs ได้แก่ธุรกิจที่มีส่วนแบ่งตลาดต่ำ อัตราการเจริญเติบโตต่ำ ธุรกิจกำไรน้อย ขีดความสามารถต่ำ
หมวดหมู่:แบบจำลอง
กลยุทธ์ซ่อนดาบในรอยยิ้ม

กลยุทธ์ซ่อนดาบในรอยยิ้ม หรือ เสี้ยวหลี่ฉางเตา (Hide a knife behind a smile; p=Xiào lǐ cáng dāo) เป็นหนึ่งในกลศึกสามก๊ก กลยุทธ์ที่มีความหมายถึงการหลอกให้ศัตรูหลงเชื่อถึงความสงบ ไม่ให้ล่วงรู้ถึงความเคลื่อนไหวใด ๆ ของกองทัพ ทำให้ฝ่ายศัตรูเกิดความสงสัยและเกิดความสงบไม่เคลื่อนไหวในกองทัพเช่นกัน ทำให้เกิดความคิดที่มึนชาขึ้นและฉวยโอกาสเตรียมการเป็นความลับ
การเฝ้าคอยระวังมิให้ฝ่ายศัตรูล่วงรู้ความลับหรือรู้ตัว รอคอยโอกาสเพื่อจะจู่โจมโดยฉับพลันอันจะทำให้สถานการณ์เกิดการเปลี่ยนแปลง เป็นการแสร้งทำเป็นมิตรแต่แท้จริงจ้องหาโอกาสจะกำจัดศัตรูอยู่ตลอดเวลา ตัวอย่างการนำเอากลยุทธ์ซ่อนดาบในรอยยิ้มไปใช้ได้แก่ชีฮูหยินภรรยาของซุนเซียง น้องสะใภ้ของซุนกวนที่วางแผนลอบฆ่าอิหลำที่คิดข่มเหงตนเองเป็นภรรยาด้วยรอยยิ้มประดุจยินดีจะมีสามีใหม่

**ตัวอย่างกลยุทธ์**
เมื่อซุนเซียงน้องชายของซุนกวน เจ้าเมืองกังตั๋งไปกินตำแหน่งเจ้าเมืองตันเอี๋ยง ได้สั่งทำโทษโบยอิหลำและไต้อ้วนทหารในกองทัพของตนในฐานกระทำความผิด ทำให้คนทั้งสองผูกใจเจ็บเคียดแค้นซุนเซียง จึงคบคิดกับเปียนหองทหารคนสนิทของซุนเซียงวางแผนลอบฆ่าซุนเซียง อิหลำเห็นนางชีฮูหยินภรรยาของชุนเชียงรูปร่างหน้าตาสวยงามก็นึกรัก และคิดจะข่มเหงเอามาเป็นภรรยาของตนเอง นางชีฮูหยินซึ่งโกรธแค้นอิหลำที่ฆ่าสามีตนจึงวางแผนซ้อนกลหวังฆ่าอิหลำ โดยแสร้งยินยอมพร้อมใจเป็นภรรยาแต่ขอเซ่นไว้ซุนเซียงผู้เป็นสามีที่ล่วงลับก่อน เมื่ออิหลำยินยอมนางซีฮูหยินก็เรียกชุนโก๋และเปาเอ๋งนายทหารคนสนิทของซุนเซียงมาร่วมวางแผนซ้อนกลด้วย
รุ่งเช้านางชีฮูหยินเตรียมการตามแผนที่วางไว้ ตั้งโต๊ะเซ่นไหว้สามีตามประเพณีจนเสร็จก็อาบน้ำแต่งตัวพร้อมทำกิริยาด้วยมารยาหญิง ประดุจมีความยินดีปรีดาที่จะได้อิหลำเป็นสามีใหม่ อิหลำต้องกลอุบายของนางชีฮูหยิน เข้าใจว่านางชีฮูหยินทำใจเรื่องการสูญเสียสามีและมีใจให้แก่ตนเองก็ไม่ได้คิดระแวง เมื่อถึงเวลาค่ำนางชีฮูหยินก็ตั้งโต๊ะเลี้ยงฉลองพร้อมกับมอมสุราอิหลำจนเมามายไม่ได้สติ ซุนโก๋และเปาเอ๋งที่แอบซ่อนอยู่ภายในห้องก็ลอบฆ่าอิหลำตาย หลังจากนั้นนางชีฮูหยินก็ลวงไต้อ้วนด้วยมารยาหญิงเพื่อหวังฆ่าให้ตายเช่นกัน ไต้อ้วนเห็นนางชีฮูหยินก็นึกรักจึงยอมตามนางไปกินโต๊ะที่บ้าน นางชีฮูหยินก็มอมสุราไต้อวนจนเมามายและให้ซุนโก๋และเปาเอ๋งฆ่าตายเช่นเดียวกับอิหลำ กลยุทธ์ซ่อนดาบในรอยยิ้มหรือเสี้ยวหลี่ฉางเตาของนางชีฮูหยิน ก็ประสบความสำเร็จในการหลอกอิหลำและไต้อ้วนมาฆ่า โดยไม่ต้องตกเป็นภรรยาของอิหลำด้วยมารยาหญิงได้อย่างงดงาม

**ดูเพิ่ม**
 สามก๊ก- ตำราพิชัยสงคราม- ตำราพิชัยสงครามซุนวู

**แหล่งข้อมูลอื่น**
  36 กลยุทธ์ :: ซ่อนดาบในรอยยิ้ม date=2008-09-19 

**อ้างอิง**
ซ่อนดาบในรอยยิ้ม
ซ่อนดาบในรอยยิ้ม